U svezi sa sljedećim pitanjima:

1. Da li odobravate rok isporuke opreme od 45-60 radnih dana od dana eventualne Narudžbe?

2. Da li nam odobravate za ovogodišnju Alku da se montiraju unajmljene tribine ili postojeće Vaše tribine?

3. „U Dokumentaciji o nabavi, točka 6.9., stoji da je rok plaćanja 60 dana od dana ovjere računa od strane naručitelja. Zanima nas koju garanciju plaćanja dajete. Naime, s obzirom na iznos, obično je to LC (letter of credit), pa nas zanima da li je to i u ovome slučaju.“

Odgovor Viteškog alkarskog društva Sinj je:

1. Predmet nabave i rokovi određeni su Dokumentacijom o nabavi tribina, ev. broj 3/17VAD.

Nabava tribina dio je realizacije EU projekta "Sinj u sridu", u kojemu je Viteško alkarsko društvo Sinj partner u projektu.

Projekt sadrži i grantogram u okviru kojega su i naše aktivnosti.

2. U statusu partnera u projektu nismo obveznici Zakona o javnoj nabavi, nego primjenjujemo Pravilnik o postupcima nabave za osobe koje nisu obveznici Zakona o javnoj nabavi, te smo postupak nabave tribina vodili u skladu s tim aktom.

3.

Podsjećamo da predmetna dokumentacija za nabavu predviđa davanje jamstva od strane gospodarskoga subjekta.

Što se tiče garancije naručitelja prema gospodarskom subjektu, nju će biti moguće dati u kontekstu gore navedenog, na način i u vrijeme koji će osigurati sigurnost obiju ugovornih strana u pogledu izvršenja obveza.

Tražena garancija će se moći posebno dogovoriti nakon odluke o izboru najpovoljnije ponude s izabranim gospodarskim subjektom, a to će moći biti i odgovarajuća garancija banke za obveze naručitelja prema tom gospodarskom subjektu.